Narodna skupština
20051126

Dame i gospodo narodni poslanici, u ime Srpske radikalne stranke predložio sam da se u članu 18. posle reči "zastupljenost svih" dodaju reči "regionalnih komora" iza koje se stavlja tačka, a preostali deo teksta se briše. U Srpskoj radikalnoj stranci smatramo da je sama definicija ovog člana neodgovarajuća i da je trebalo, pre svega, u skladu sa ostalim komorama, predvideti organizaciju i rad komore koja se predlaže ovim zakonom, zbog toga što nam ogranak kao termin nije jasan, zbog toga što ogranak može biti na nivou mesne zajednice, opštine, okruga, regiona itd. Smatramo da radi racionalizacije i ekonomičnosti treba prihvatiti principe koji se odnose na ostale komore u našoj državi.